ครึ่งบ่าย…ไม้สั้น – บล.คันทรี่ กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
22 ก.ย. 2558

สรุปตลาดภาคเช้า
ตลาดภาคเช้าปิดปรับตัวลดลงเล็กน้อย ในทิศทางเดียวกันกับตลาด TIP โดยภาพรวมยังไม่มีกลุ่มใดเด่นเป็นพิเศษ สำหรับกลุ่มที่ยังคงโมเมนตัมของการรีบาวด์ได้ดีคือกลุ่มส่งออกอาหาร ขณะที่กลุ่มนิคมฯ เริ่มมีแรงขายทำกำไร จากที่ขึ้นมาก่อนหน้าการประชุม ครม.
แนวโน้ม ภาคบ่าย
ประเมินดัชนีมีแนวโน้มทรงตัวในกรอบแคบ เรามองหุ้นกลุ่มหลักทั้งธนาคาร และพลังงาน ยังจะกดดันดัชนี ขณะที่ระยะกลางยังคงแนะนำสะสมหุ้น ICT เพื่อรับประเด็นการประมูล 4G ในช่วงปลายปี สำหรับระยะสั้นแนะนำเก็งกำไรกลุ่มรับเหมาก่อสร้าง จากประเด็นความคืบหน้ารถไฟฟ้า และการเปิดประมูลงานมอเตอร์เวย์ในช่วงปลายสัปดาห์
 
วิเคราะห์ทางเทคนิค
JTS ราคาปิด 1.44 บาท
แนวรับ 1.42 บาท    แนวต้าน  1.58 บาท
แนว cut loss หากใกล้จะหลุด 1.39 บาท
กราฟ JTS เกิดสัญญาณซื้อทางเทคนิคตั้งแต่ราคาปิดเมื่อวานเป็นแบบ Positive Doji และการเด้งตัวของ RSI เป็น short term buy แต่ปริมาณการซื้อขายยังไม่หนาแน่นจึงทำให้การดีดตัวยังแคบ แต่ทิศทางดี โดยหากผ่านแนว 1.55 บาทได้จะขึ้นแรงไป 1.70 บาท แนะนำเก็งกำไร
 
เด็กแนว
BROOK  ธุรกิจหลักของบริษัทคือให้คำปรึกษาองค์กรต่างๆ ทั้งรัฐและเอกชน  งานที่ออกหน้าออกตา และมีความถนัดคือการช่วยปรับโครงสร้างหนี้ ปรับโครงสร้างทุนให้กับบริษัท GSTEL, JAS  โดยได้รับผลตอบแทนเป็นหุ้นประมาณบริษัทละ 1.5 พันล้านหุ้น และบริษัทก็จะมีการขายหุ้นเหล่านี้ออกมาในเวลาที่เหมาะสมรับรู้เป็นกำไรจากการดำเนินงาน เช่นในครึ่งปี 58  มีการทยอยขายออกมาส่งผลให้กำไรครึ่งแรกโตดีเดือด 835 ล้านบาทส่งผลให้เป็นหุ้นที่มีค่า PE ต่ำเพียง 4 เท่าแค่นั้นเอง  ข่าวนี้ไม่ใช่ของใหม่ แต่หยิบมาวันนี้ เพราะกระแสมันให้ เมื่อ SSI ประสบปัญหาเดียวกันหากจะใช้มืออาชีพเข้าช่วยดำเนินการก็ต้องบอกว่า Brook นี่แหละเหมาะสุด  จึงสามารถมองได้ว่ามีโอกาสจะได้งานใหญ่นี้อีกงานหรือไม่ไปคิดเอาเอง นี่คือกระแสในการจับทางของหุ้นประเภทนี้
Brook มีส่วนของทุนแข็งแกร่ง มีหนี้ต่ำ และมีกำไรสะสมมาก  การเพิ่มขึ้นของส่วนผู้ถือหุ้นส่วนหนึ่งมาจากราคาหุ้น Gstel,GJS ที่เพิ่มขึ้น  เพราะจะทำให้มูลค่าหลักทรัพย์ตามราคาตลาดสูงขึ้นนั่นเอง ถือว่าจังหวะนี้ดีและกระแสไม่เลวจึงเหมาะในการเก็งกำไร สวนกราฟมีแนวต้าน 0.97 และ 1.05 บาทส่งสัญญาณซื้อเล็กๆ ทางเทคนิคพอหอมปากหอมคอ 